b'\n_START_ARTICLE_\nR\xc5\xabm\xc5\xb3 krantin\xc4\x97\n_START_PARAGRAPH_\nR\xc5\xabm\xc5\xb3 krantin\xc4\x97 (rus. \xd0\x94\xd0\xb2\xd0\xbe\xd1\x80\xd1\x86\xd0\xbe\xd0\xb2\xd0\xb0\xd1\x8f \xd0\xbd\xd0\xb0\xd0\xb1\xd0\xb5\xd1\x80\xd0\xb5\xd0\xb6\xd0\xbd\xd0\xb0\xd1\x8f) - de\xc5\xa1inioji Nevos krantin\xc4\x97 Sankt Peterburge tarp Kutuzovo krantin\xc4\x97s ir Admiraliteto krantin\xc4\x97s._NEWLINE_Tai viena gra\xc5\xbeiausi\xc5\xb3 Sankt Peterburgo krantini\xc5\xb3._NEWLINE_Palei krantin\xc4\x99 yra i\xc5\xa1sid\xc4\x97st\xc4\x99 \xc5\xbdiemos r\xc5\xabmai, Marmuro r\xc5\xabmai, Vasaros sodas.\n_START_SECTION_\n\xc4\xaedom\xc5\xabs faktai\n_START_PARAGRAPH_\nAleksandro kolonos pagrindui (600 ton\xc5\xb3 granito monolitas), padarytam 1830-1832 m. Piuterlaksko akmens skaldykloje, buvao naudojama speciali prieplauka R\xc5\xabm\xc5\xb3 krantin\xc4\x97je. Pristatymo klausimais u\xc5\xbesi\xc4\x97m\xc4\x97 in\xc5\xbeinierius pulkininkas Glasinas, kuris sukonstravo ir pastat\xc4\x97 special\xc5\xb3 bot\xc4\x85 "\xc5\xa1ventasis Nikolajus" turinti 1 100 ton\xc5\xb3 keliam\xc4\x85j\xc4\x85 gali\xc4\x85. I\xc5\xa1krovimo darbams pastatyta speciali prieplauka. I\xc5\xa1krovimas vykdytas ant specialios medin\xc4\x97s platformos molo gale, kurios auk\xc5\xa1tis sutapo su laivo bortu. Darbams vadovavo pirklio s\xc5\xabnus V. A. Jakovlevas, kuris buvo atsakingas u\xc5\xbe vis\xc4\x85 operacij\xc4\x85 iki monolito i\xc5\xa1krovimo ant kranto.'